smcproject/ml-wiki-sentences huggingface dataset:
കൊല്ലപ്പെടുന്നതിന് മുമ്പ് ധഭോൽക്കറുടെ ചിത്രം ചുവപ്പു മഷി അടയാളപ്പെടുത്തി സാനാതൻ സൻസ്തയുടെ വെബ്സൈറ്റിൽ അപ് ലോഡ് ചെയ്തിരുന്നു എന്നും മരണശേഷം ചിത്രം അപ്രത്യക്ഷമായി എന്നും ആരോപണമുണ്ട്.
2008, 2009 കളിൽ നവിമുംബൈയിലെ വാഷി, പൻവേൽ എന്നിവിടങ്ങളിലും താണെയിലും ഗോവയിലും നടന്ന സ്ഫോടനങ്ങൾക്കു പിന്നിൽ സനാതൻ സൻസ്തയാണെന്നായിരുന്നു ഗോവ പൊലീസ്, ദേശീയ അന്വേഷണ ഏജൻസി (എൻ.ഐ.എ), മഹാരാഷ്ട്ര ഭീകര വിരുദ്ധ സേന (എ.ടി.എസ്) എന്നീ ഏജൻസികൾ കണ്ടത്തെിയിരുന്നു.
‘ അമി പച്പുതെ ’ എന്ന മറാത്തി നാടകം അവതരിപ്പിച്ച വാഷിയിലെയും താണെയിലെയും തിയേറ്ററുകളിലാണ് 2008ൽ സനാതൻ സൻസ്ത പ്രവർത്തകർ നാടൻ ബോംബ് വെച്ചത്.
ശാസ്ത്രജ്ഞനും ഗ്രന്ഥകാരനുമായ ഡോ. ദത്താപ്രസാദ് ദാഭോൽകർ , സി.പി.ഐ നേതാവ് ഭരത് പട്നാകർ , മറാത്തി പത്രപ്രവർത്തകൻ നിഖിൽ വാഗ്ലെ എന്നിവർക്കു ലഭിച്ച വധഭീഷണിയിൽ സനാതൻ സൻസ്തയെ സംശയിക്കാവുന്ന ഘടകങ്ങൾ ചൂണ്ടിക്കാട്ടപ്പെട്ടു.
സനാഗ നദി
സനാഗ നദി (മുമ്പ് ജർമ്മൻ: സന്നാഗ) കിഴക്കൻ മേഖലയിലും മധ്യമേഖലയിലും ലിറ്ററൽ മേഖലയിലുമായി സ്ഥിതി ചെയ്യുന്ന കാമറൂണിലെ ഏറ്റവും വലിയ നദിയാണ്.
ഡിജെറം, ലോം നദികളുടെ സംഗമസ്ഥാനത്ത് നിന്ന് ഏകദേശം 603 കിലോമീറ്റർ (375 മൈൽ) ആണ് ഇതിന്റെ നീളം.
സനാഗ-ഡിജെറം നദികൾ ചേർന്നുള്ള ആകെ നീളം ഏകദേശം 1,067.5 കി.
മീ (663.3 മൈൽ) ആണ്.
464.5 കിലോമീറ്റർ നീളമുള്ള ഡിജെറം നദി സനാഗ നദിയുടെ ഏറ്റവും നീളമേറിയ പോഷകനദിയാണ്.
സനാഗ നദിയുടെ ഉറവിടം അദാമാവ പീഠഭൂമിയിലാണ് .
കിഴക്കൻ മേഖലയുടെ വടക്ക് ഭാഗത്ത്, ഡിജെറം നദിയും ലോം നദിയും സംഗമിച്ചാണ് ഇത് രൂപപ്പെടുന്നത്.
ഡിജെറം നദിയുടെ ആകെ നീളം 464.5 കിലോമീറ്ററും (288.6 മൈൽ) ലോം നദിയുടെ ആകെ നീളം 424.2 കിലോമീറ്ററും (263.6 മൈൽ) ആണ്.
ഉത്ഭവി നദികൾ കൂടാതെ, സനാഗയുടെ ഏറ്റവും വലിയ പോഷകനദി 548 കിലോമീറ്റർ (341 മൈൽ) നീളമുള്ള എംബാം നദിയാണ്.
സനാതന ധർമ്മ ഗുരുകുല ക്ഷേത്രം
കേരളത്തിലെ എല്ലാ ജില്ലകളിലും ഭക്തജനങ്ങൾ ഉള്ള ഒരു ആത്മീയ കേന്ദ്രം ആണ്   കായംകുളം കരിമുളയ്ക്കൽ സ്ഥിതിചെയ്യുന്ന സനാതന ധർമ്മ ഗുരുകുലം ക്ഷേത്രം.
ഇവിടുത്തെ പ്രധാന പ്രതിഷ്ഠ പന്തിരുകുല മഹാജ്യോതി ആണ്.
ഇത് പ്രതിഷ്ഠിച്ചിട്ടുള്ളത് പന്തിരുകുല ആചാര്യൻ സ്വാമി ശിവാനന്ദ ശർമയാണ്.
സനാഹിൻ മൊണാസ്ട്രി
സനാഹിൻ മൊണാസ്ട്രി പത്താം നൂറ്റാണ്ടിൽ അർമേനിയയിലെ ലോറി പ്രവിശ്യയിൽ സ്ഥാപിതമായ ഒരു അർമേനിയൻ ആശ്രമമാണ്.
യുനെസ്കോയുടെ ലോക പൈതൃക സൈറ്റായി ഇത് അംഗീകരിക്കപ്പെട്ടിരിക്കുന്നു.
അർമേനിയൻ ഭാഷയിൽ നിന്ന് സനാഹിൻ എന്ന പേരിനെ അക്ഷരാർത്ഥത്തിൽ വിവർത്തനം ചെയ്യുന്നത് 'ഇത് അതിനേക്കാൾ പഴക്കമുള്ളതാണ്' എന്നാണ്.
ഇത് സമീപത്ത് സ്ഥിതിചെയ്യുന്ന ഹാഗ്പത് മൊണാസ്ട്രിയേക്കാൾ പഴക്കമുള്ള ഒരു ആശ്രമം നിലവിലുണ്ടെന്ന അവകാശവാദത്തെ പ്രതിനിധീകരിക്കുന്നു.
പല തരത്തിൽ സമാനമായ രണ്ട് ഗ്രാമങ്ങളും അവിടെയുള്ള മൊണാസ്ട്രികളും കൂടാതെ ദെബെഡ് നദിയിലേക്ക് ഒഴുകുന്ന ഒരു ചെറിയ നദിയാൽ രൂപപ്പെട്ട ആഴത്തിലുള്ള ഒരു വിള്ളൽ കൊണ്ട് വേർപെടുത്തപ്പെട്ട ഒരു പീഠഭൂമി രണ്ടിൻറേയും രൂപീകരണത്തെ സ്വാധീനിച്ചിട്ടുണ്ടെന്നതും വ്യക്തമാണ്.
നിരവധി അർമേനിയൻ ടൂർ ഏജൻസികളുടെ യാത്രാവിവരണത്തിൽ അടുത്തിടെ ഉൾപ്പെടുത്തിയിട്ടുണ്ടെന്നതിനാൽ ഹാഗ്പത് പോലെ, വിനോദസഞ്ചാരികളുടെ എണ്ണം വർധിച്ചുവരുന്ന സനാഹിനിലെ മൊണാസ്ട്രി സമുച്ചയത്തിൻറെ ഭംഗി ഹഗ്‌പത്തിന്റെതുമായി പൊരുത്തപ്പെടുന്നതാണ്.
അർമേനിയൻ അപ്പോസ്തോലിക് ചർച്ചിന്റെ വകയായ ഈ സമുച്ചയത്തിൽ ധാരാളം ഖച്ച്കാറുകൾ (ഒരു കുരിശിനെ പ്രതിനിധീകരിക്കുന്ന വിപുലമായ കൊത്തുപണികളുള്ള കല്ലുകൾ) കൂടാതെ അങ്ങിങ്ങായി ചിതറിക്കിടക്കുന്ന ബിഷപ്പുമാരുടെ ശവകുടീരങ്ങളും ഉൾപ്പെടുന്നു.
വജൈനൽ സോഫ്റ്റ് ടിഷ്യു ട്യൂമർ
ജനനേന്ദ്രിയത്തിലെ യോനിയിൽ കാണപ്പെടുന്ന മൃദുവായ ടിഷ്യു മുഴകളാണ് 'വജൈനൽ സോഫ്റ്റ്‌ ടിഷ്യൂ ട്യൂമേർസ്'.
സാധാരണ മൃദുവായ ടിഷ്യൂ ട്യൂമറുകളും താരതമ്യേന ജനനേന്ദ്രിയ-നിർദ്ദിഷ്‌ട മീസൻകൈമൽ മുഴകളും തമ്മിലുള്ള അദ്വിതീയ വിഭജനം കാരണം വൾവോവാജിനൽ, ഇൻഗ്വിനോസ്‌ക്രോട്ടൽ മേഖലകളിലെ മീസൻകൈമൽ നിയോപ്ലാസങ്ങൾ പാത്തോളജി ലബോറട്ടറിയിലെ ഏറ്റവും ഡയഗ്നോസ്റ്റിക് വെല്ലുവിളി നേരിടുന്ന മാതൃകകളിൽ ഒന്നാണ്.
ജെനൈറ്റൽ സ്ട്രോമൽ ട്യൂമറുകൾ ഈ സ്ഥലത്ത് കാണപ്പെടുന്ന മൃദുവായ ടിഷ്യൂ ട്യൂമറുകളുടെ ഒരു സവിശേഷമായ ഉപവിഭാഗമാണ്, ഈ ഗ്രൂപ്പിൽ ഫൈബ്രോപിത്തീലിയൽ സ്ട്രോമൽ പോളിപ്പ്, ഉപരിപ്ലവമായ (സെർവിക്കോവജിനൽ) മയോഫിബ്രോബ്ലാസ്റ്റോമ, ആൻജിയോ മയോഫൈബ്രോബ്ലാസ്റ്റോമ, എന്നിവ ഉൾപ്പെടുന്നു.
ചില ആവൃത്തിയിൽ ഈ മാതൃകകളിൽ കാണുന്ന മൃദുവായ ടിഷ്യൂകൾ കണ്ടുള്ള കൃത്യമായ രോഗ നിർണയം ഗൈനക്കോളജിക്കൽ പാത്തോളജിസ്റ്റുകൾക്ക് പോലും പലപ്പോഴും വെല്ലുവിളി നിറഞ്ഞതാണ്.
ഫൈബ്രോ എപിതീലിയൽ സ്ട്രോമൽ പോളിപ്
സെല്ലുലാർ സ്യൂഡോസാർകോമറ്റസ് ഫൈബ്രോ എപിത്തീലിയൽ സ്ട്രോമൽ പോളിപ്പ്, സ്യൂഡോസാർകോമ ബോട്ട്യോയ്ഡുകൾ അല്ലെങ്കിൽ മീസോഡെർമൽ സ്ട്രോമൽ പോളിപ്പ് എന്നിങ്ങനെ പല പേരുകളിൽ അറിയപ്പെടുന്ന ഫൈബ്രോ എപിത്തീലിയൽ സ്ട്രോമൽ പോളിപ്പ് യോനിയിലെ ഏറ്റവും സാധാരണമായ, ദോഷരഹിതമായ പോളിപോയിഡ് വളർച്ചയാണ്.
ഇത് മിക്കപ്പോഴും ഗർഭകാലത്താണ് സംഭവിക്കുന്നത്, എന്നാൽ പ്രത്യുൽപാദന പ്രായത്തിലുള്ള സ്ത്രീകളിലും ആർത്തവവിരാമം കഴിഞ്ഞ് ഹോർമോൺ റീപ്ലേസ്‌മെന്റ് തെറാപ്പിക്ക് വിധേയരായ സ്ത്രീകളിലും ഇത് കാണപ്പെടുന്നു, പ്രസവാനന്തര കാലഘട്ടത്തിലെ റിഗ്രഷൻ ഇതിൽ സാധാരണമാണ്.
ശിശുക്കളിലും അപൂർവമായ കേസുകൾ റിപ്പോർട്ട് ചെയ്യപ്പെട്ടിട്ടുണ്ട്.
രക്തസ്രാവം, ഡിസ്ചാർജ് അല്ലെങ്കിൽ അസ്വസ്ഥത എന്നിവയ്ക്ക് കാരണമായേക്കാവുന്ന ഒന്നോ അതിലധികമോ പോളിപ്സ് കണ്ടെത്തുന്നതാണ് ഈ എന്റിറ്റിയിൽ സാധാരണയായി കാണപ്പെടുന്നത് (സാധാരണയായി 1-5 സെന്റീമീറ്റർ, എന്നാൽ 18.5 സെന്റീമീറ്റർ വരെ വലുതായിരിക്കാം).
സൂപ്പർഫിഷ്യൽ വജൈനൽ മയോഫൈബ്രോബ്ലാസ്റ്റോമ
ഉപരിപ്ലവമായ വജൈനൽ മയോഫൈബ്രോബ്ലാസ്റ്റോമ യോനിയിൽ ഉണ്ടാകാവുന്ന ഒരു ബെനയ്ൻ ട്യൂമർ ആണ്.
50 വയസ്സിന് മുകളിലുള്ള മുതിർന്നവരിൽ ഇത് നോഡുലാർ അല്ലെങ്കിൽ പോളിപോയ്ഡ് അല്ലെങ്കിൽ വേദനയില്ലാത്ത പിണ്ഡമായി കാണപ്പെടുന്നു, എന്നാൽ 23 മുതൽ 80 വയസ്സുവരെയുള്ള രോഗികളിലും കേസുകൾ റിപ്പോർട്ട് ചെയ്യപ്പെട്ടിട്ടുണ്ട്.
ആൻജിയോമയോഫൈബ്രോബ്ലാസ്റ്റോമ
ഇത് യോനിയിലെ ഒരു ബെനയ്ൻ മീസൻകൈമൽ നിയോപ്ലാസമാണ്.
പ്രായപൂർത്തിയായ സ്ത്രീകളിൽ വേദനയില്ലാത്ത പിണ്ഡമായാണ് ഇത് കാണപ്പെടുന്നത്.
ഇത് ചിലപ്പോൾ ക്ലിനിക്കിൽ 'ബാർത്തോലിൻ ഗ്ലാൻഡ് സിസ്റ്റ്' ആയി വ്യാഖ്യാനിക്കപ്പെടാം.
ആൻജിയോമിയോഫൈബ്രോബ്ലാസ്റ്റോമ പെടിക്കിളോട് കൂടെ അസാധാരണമായി പ്രത്യക്ഷപ്പെടാം.
മിക്ക ആൻജിയോമിയോഫൈബ്രോബ്ലാസ്റ്റോമകളും നന്നായി ചുറ്റപ്പെട്ടതും റബ്ബർ പോലെ ഉറപ്പുള്ളതും 5 സെന്റിമീറ്ററിൽ താഴെ വലിപ്പമുള്ളതുമാണ്.
John K. Schoolmeester, J. Fritchie (2015) 'Genital soft tissue tumors - Review' _Journal of Cutaneous Pathology_
M R Nucci, C D Fletcher, 2000 feb;36(2):97-108.
, 'Vulvovaginal soft tissue tumours: update and review' _National Library of Medicine_
വജൈനൽ കാൻസർ ഇംഗ്ലീഷ് വിലാസം https://ml.wikipedia.org/wiki/Vaginal_cancer
യോനിയിലെ കോശങ്ങളിൽ വികസിക്കുന്ന അപൂർവമായ അർബുദമാണ് വജൈനൽ കാൻസർ .
പ്രാഥമിക യോനിയിലെ കാൻസർ ഉത്ഭവിക്കുന്നത് യോനിയിലെ ടിഷ്യൂവിൽ നിന്നാണ് - മിക്കപ്പോഴും സ്ക്വാമസ് സെൽ കാർസിനോമ, എന്നാൽ പ്രൈമറി യോനിയിലെ അഡിനോകാർസിനോമ, സാർക്കോമ, മെലനോമ എന്നിവയും റിപ്പോർട്ട് ചെയ്യപ്പെട്ടിട്ടുണ്ട്.
അതേസമയം ദ്വിതീയ യോനിയിലെ ക്യാൻസറിൽ മറ്റൊരു ഭാഗത്ത് ഉത്ഭവിച്ച ക്യാൻസറിന്റെ മെറ്റാസ്റ്റാസിസ് ഉൾപ്പെടുന്നു.
ദ്വിതീയ യോനിയിലെ ക്യാൻസറാണ് കൂടുതലായി കാണപ്പെടുന്നത്.
യോനിയിലെ ക്യാൻസറിന്റെ ലക്ഷണങ്ങളിൽ യോനിയിൽ രക്തസ്രാവം, ഡിസൂറിയ, ടെനെസ്മസ്, അല്ലെങ്കിൽ പെൽവിക് വേദന എന്നിവ ഉൾപ്പെടാം .
എന്നിരുന്നാലും യോനിയിൽ കാൻസർ കണ്ടെത്തിയ 20% സ്ത്രീകളും രോഗനിർണയ സമയത്ത് രോഗലക്ഷണങ്ങളില്ലാത്തവരാണ്.
50 വയസ്സിനു മുകളിലുള്ള സ്ത്രീകളിലാണ് യോനിയിൽ ക്യാൻസർ കൂടുതലായി കാണപ്പെടുന്നത്.
യോനിയിലെ കാൻസർ രോഗനിർണയത്തിന്റെ ശരാശരി പ്രായം 60 വയസ്സാണ്.
പ്രാരംഭ ഘട്ടത്തിൽ കണ്ടെത്തി ചികിത്സിച്ചാൽ പലപ്പോഴും ഭേദമാക്കാവുന്നതാണ്.
യോനിയിലെ അർബുദത്തെ ചികിത്സിക്കാൻ സാധാരണയായി സർജറി അല്ലെങ്കിൽ പെൽവിക് റേഡിയേഷനുമായി സംയോജിപ്പിച്ച ശസ്ത്രക്രിയ ഉപയോഗിക്കുന്നു.
പെൽവിക് മാലിഘ്നന്റ് മുഴകളുള്ള സ്ത്രീകളിൽ 2% ൽ താഴെയാണ് യോനിയിലെ കാർസിനോമ സംഭവിക്കുന്നത്.
യോനിയിലെ ക്യാൻസറിന്റെ ഏറ്റവും സാധാരണമായ തരം സ്ക്വാമസ് കാർസിനോമയാണ്.
ഹ്യൂമൻ പാപ്പിലോമ വൈറസ് (HPV) യോനിയിലെ ക്യാൻസറുമായി ശക്തമായി ബന്ധപ്പെട്ടിരിക്കുന്നു.
യോനിയിലെ അർബുദം മിക്കപ്പോഴും സംഭവിക്കുന്നത് യോനിയുടെ മുകൾ ഭാഗത്താണ് (51%), 30% താഴത്തെ മൂന്നിലിലും 19% മധ്യമൂന്നിലും കാണപ്പെടുന്നു.
യോനിയിലെ അർബുദം എപ്പിത്തീലിയൽ ഉപരിതലത്തിൽ നിന്ന് ഉയർന്നുവരുന്ന ക്ഷതം അല്ലെങ്കിൽ അൾസർ പോലെയുള്ള ആഴം കുറഞ്ഞ നിമ്‌നഭാഗം പോലെ പ്രത്യക്ഷപ്പെടാം.
ബയോപ്സി വഴിയാണ് കൃത്യമായ രോഗനിർണയം നിർണ്ണയിക്കുന്നത്.
അവലംബം External links Clearinghouse of Information for DES daughters and Sons National Cancer Institute: Vaginal Cancer Clinically reviewed vaginal cancer information for patients UK vaginal cancer statistics Cancer.
Net: Vaginal Cancer Vagina , Anatomical Atlases, an Anatomical Digital Library (2018)
വജൈനൽ ഡിസ്ചാർജ് ഇംഗ്ലീഷ് വിലാസം https://ml.wikipedia.org/wiki/Vaginal_discharge
യോനിയിലെ ദ്രാവകങ്ങൾ, കോശങ്ങൾ, ബാക്ടീരിയകൾ എന്നിവയുടെ ഒരു മിശ്രിതമാണ് യോനി ഡിസ്ചാർജ് അഥവാ വജൈനൽ ഡിസ്ചാർജ് :  .
യോനിയെ വഴുവഴുപ്പുള്ളതാക്കുക എന്നതാണ് ഇതിൻ്റ കർത്തവ്യം.
ഈ മിശ്രിതം യോനിയിലെയും സെർവിക്സിലെയും കോശങ്ങളിൽ നിരന്തരം ഉത്പാദിപ്പിക്കപ്പെടുന്നു.
യോനി തുറക്കപെടുമ്പോളാണ് ഇവ ശരീരത്തിൽ നിന്ന് പുറത്തുകടക്കുന്നത്.
ആർത്തവചക്രം മുഴുവനിലും ലൈംഗിക ബന്ധത്തിൽ ഏർപ്പെടുമ്പോഴും, പ്രത്യുൽപാദന വികസനത്തിന്റെ ഘട്ടങ്ങളിലെല്ലാം ഡിസ്ചാർജിന്റെ ഘടന, അളവ്, നിലവാരം എന്നിവ പലപ്പോഴും വ്യത്യാസപ്പെട്ടിരിക്കും.
സാധാരണ ഗതിയിൽ യോനിയിൽ നിന്നുള്ള ഈ ഡിസ്ചാർജ് നേർത്തതും കട്ടിയുള്ളതും ഒട്ടിപ്പിടിക്കുന്നതുമായ ജലാംശമുള്ള വെള്ള നിറത്തിലുള്ള ആയിരിക്കും.
യോനിയിൽ നിന്നുള്ള ഈ ഡിസ്ചാർജിന്റെ അളവിൽ പലപ്പോഴും ഏറ്റകുറച്ചിൽ ഉണ്ടകാമെങ്കിലും  ശക്തമായ ദുർഗന്ധം ഉണ്ടാകാറില്ല.
ഇങ്ങനെ സംഭവിക്കുന്നത് കൊണ്ട് ചൊറിച്ചിലോ വേദനയോ ഉണ്ടാകാറില്ല..
ഇങ്ങനെയുള്ള ഈ ഡിസ്ചാർജ് ശരീത്തിന്റെ ഒരു സാധാരണ പ്രവർത്തനം മാത്രമാണ്.
എന്നാൽ ഡിസ്ചാർജിലെ ചില മാറ്റങ്ങൾ അണുബാധ മൂലം ആയിരിക്കാം.
യോനിയിൽ നിന്നുള്ള യീസ്റ്റ് അണുബാധകൾ, ബാക്ടീരിയൽ വാഗിനോസിസ്, ലൈംഗികമായി പകരുന്ന അണുബാധകൾ എന്നിവ യോനിയിൽ നിന്നുള്ള ഡിസ്ചാർജിൽ മാറ്റങ്ങൾക്ക് കാരണമാകുന്നു .
അസാധാരണമായ യോനി ഡിസ്ചാർജിന്റെ സ്വഭാവസവിശേഷതകൾ അതിന്റെ കാരണത്തെ ആശ്രയിച്ച് വ്യത്യാസപ്പെടുന്നു.
എന്നാൽ അണുബാധയുടെ പൊതുവായ ലക്ഷണങ്ങളായി കണക്കാക്കുന്നത് ഡിസ്ചാർജിന്റെ നിറവ്യത്യാസം, ദുർഗന്ധം, ചൊറിച്ചിൽ, നീറ്റൽ, പെൽവിക്കിന് ഉണ്ടാകുന്ന വേദന അല്ലെങ്കിൽ ലൈംഗിക ബന്ധത്തിന്റെ സമയത്ത് വരുന്ന കഠിനമായ വേദന തുടങ്ങിയവയാണ് .
സാധാരണ ഡിസ്ചാർജ് അണ്ഡോത്പാദനത്തിന് ചുറ്റുമുള്ള സ്ട്രെച്ചി ഡിസ്ചാർജ്.
ആർത്തവത്തിന് ചുറ്റും കട്ടിയുള്ള ഡിസ്ചാർജ്.
സെർവിക്കൽ മ്യൂക്കസ്, യോനിയിലെ സെർവിക്കൽ കോശങ്ങൾ, ബാക്ടീരിയകൾ എന്നിവ ചേർന്നതാണ് സാധാരണയായിട്ടുള്ള യോനി ഡിസ്ചാർജ്.
യോനിയിൽ നിന്നുള്ള ഡിസ്ചാർജിലെ ഭൂരിഭാഗവും ദ്രാവകവും സെർവിക്സിലെ ഗ്രന്ഥികൾ ഉൽപാദിപ്പിക്കുന്ന മ്യൂക്കസുമാണ് .
ബാക്കിയുള്ളവ യോനിയിലെ ഭിത്തികളിൽ നിന്നുള്ള ട്രാൻസുഡേറ്റും ഗ്രന്ഥികളിൽ നിന്നുള്ളതും   സ്കീനിന്റെയും ബാർത്തോളിന്റെയും സ്രവങ്ങളുംമാണ്.
യോനിയിലെ ഭിത്തിയിൽ നിന്നും സെർവിക്സിൽ നിന്നും പുറംതള്ളപ്പെട്ട എപ്പിത്തീലിയൽ സെല്ലുകളും യോനിയിൽ വസിക്കുന്ന ചില ബാക്ടീരിയകളുമാണ് കൊഴുപ്പുള്ളതായ ഘടകങ്ങൾ.
യോനിയിൽ വസിക്കുന്ന ഈ ബാക്ടീരിയകൾ സാധാരണയായി രോഗത്തിന് കാരണമാകാറില്ല.
വാസ്തവത്തിൽ, മറ്റ് ബാക്ടീരിയകളുടെ വളർച്ചയെ തടയുന്ന ലാക്റ്റിക് ആസിഡ്, ഹൈഡ്രജൻ പെറോക്സൈഡ് തുടങ്ങിയ പദാർത്ഥങ്ങൾ ഉൽപ്പാദിപ്പിച്ച് മറ്റ് പകർച്ചവ്യാധികളും ആക്രമണകാരികളുമായ ബാക്ടീരിയകളിൽ നിന്ന് യോനിയെ സംരക്ഷിക്കാൻ ഇവക്ക് കഴിയും.
ലാക്ടോബാസിലിയാണ് സാധാരണയായി കാണപ്പെടുന്ന ബാക്ടീരിയകൾ .
ശരാശരി, ഒരു മില്ലിലിറ്റർ യോനി ഡിസ്ചാർജിൽ ഏകദേശം 10 8 മുതൽ 10 9 വരെ ബാക്ടീരിയകൾ ഉണ്ട്.
സാധാരണ യോനിയിൽ നിന്നുള്ള ഡിസ്ചാർജ് വ്യക്തമായതും വെള്ള നിറത്തിലുള്ളതുമാണ്.
ഭൂരിഭാഗം സ്രവങ്ങളും യോനിയുടെ ഉൾ ഭാഗത്താണ് കാണപ്പെടുന്നത്.
ഗുരുത്വാകർഷണബലത്താൽ ഇവ ശരീരത്തിൽ നിന്ന് പുറത്തുകടക്കുകയും ചെയ്യുന്നു.
ഒരു സാധാരണ പ്രത്യുൽപാദന പ്രായത്തിലുള്ള സ്ത്രീ പ്രതിദിനം 1.5 ഗ്രാം (ഏകദേശം അര മുതൽ ഒരു ടീസ്പൂൺ വരെ) യോനിയിൽ നിന്ന് ഡിസ്ചാർജ് പുറപ്പെടുവിക്കുന്നു.
ലൈംഗിക ഉത്തേജനത്താലും ലൈംഗിക ബന്ധത്തിലേർപ്പെടുമ്പോഴും, യോനിക്ക് ചുറ്റുമുള്ള രക്തക്കുഴലുകളുടെ ഞെരുക്കം മൂലം യോനിയിലെ ദ്രാവകത്തിന്റെ അളവ് വർദ്ധിക്കുന്നു .
രക്തക്കുഴലുകളുടെ ഈ ഞെരുക്കം യോനിയിലെ ഭിത്തികളിൽ നിന്നുള്ള ട്രാൻസുഡേറ്റിന്റെ അളവ് വർദ്ധിപ്പിക്കുന്നു.
ട്രാൻസുഡേറ്റിന് ഒരു ന്യൂട്രൽ pH ഉണ്ട്, അതിനാൽ അതിന്റെ ഉൽപാദനത്തിലെ വർദ്ധനവ് താൽക്കാലികമായി യോനിയിലെ pH നെ കൂടുതൽ നിഷ്പക്ഷതയിലേക്ക് മാറ്റും.
ബീജത്തിന് അടിസ്ഥാന pH ഉണ്ട്.
ആയതിനാൽ തന്നെ 8 മണിക്കൂർ വരെ യോനിയിലെ അസിഡിറ്റി നിർവീര്യമാക്കാൻ ഇതിന് കഴിയും.
ഒരു വ്യക്തി ലൈംഗികവും പ്രത്യുൽപാദനപരവുമായ വികാസത്തിന്റെ വിവിധ ഘട്ടങ്ങളിലൂടെ കടന്നുപോകുമ്പോൾ യോനി ഡിസ്ചാർജിന്റെ ഘടനയും അളവും മാറുന്നു.
നവജാതശിശു
നവജാതശിശുക്കളിൽ , ജനനത്തിനു ശേഷമുള്ള ആദ്യ ദിവസങ്ങളിൽ യോനിയിൽ നിന്ന് ഡിസ്ചാർജ് ഉണ്ടാകാറുണ്ട്.
ഗർഭാശയത്തിലായിരിക്കുമ്പോൾ ഈസ്ട്രജൻ സമ്പർക്കം പുലർത്തുന്നതാണ് ഇതിന് കാരണം.
നവജാതശിശുവിന്റ യോനിയിൽ നിന്നുള്ള ഡിസ്ചാർജ് വെളുത്തതോ തെളിഞ്ഞതോ ആകാം, അല്ലെങ്കിൽ എൻഡോമെട്രിയത്തിന്റെ സാധാരണ ക്ഷണികമായ ഷെഡ്ഡിംഗിൽ നിന്ന് രക്തരൂക്ഷിതമോ ആകാം.
പീഡിയാട്രിക്
പ്രായപൂർത്തിയാകുന്നതിനുമുമ്പ് പെൺകുട്ടികളുടെ യോനി കനംകുറഞ്ഞതും വ്യത്യസ്തമായ ബാക്ടീരിയകൾ ഉള്ളതുമായിരിക്കും.
പ്രായപൂർത്തിയാകുന്നതിനു മുമ്പുള്ള പെൺകുട്ടികളിൽ യോനിയിൽ നിന്നുള്ള ഡിസ്ചാർജ് വളരെ കുറവായിരിക്കും, കൂടാതെ ന്യൂട്രൽ മുതൽ ആൽക്കലൈൻ വരെ pH 6 മുതൽ 8 വരെ വരെയാകും.
പ്രായപൂർത്തിയാകുന്നതിനു മുമ്പുള്ള പെൺകുട്ടികളിലെ യോനിയിൽ സ്റ്റാഫൈലോകോക്കസ് സ്പീഷീസുകളിലെ ബാക്ടീരിയകളായിരിക്കും കൂടുതലായി കാണപ്പെടുന്നത്.
ഋതുവാകല്
പ്രായപൂർത്തിയാകുമ്പോൾ, അണ്ഡാശയത്തിൽ ഈസ്ട്രജൻ എന്ന ഹോർമോൺ ഉത്പാദിപ്പിക്കാൻ തുടങ്ങുന്നു.
ആർത്തവം ആരംഭിക്കുന്നതിന് മുമ്പുതന്നെ ആർത്തവത്തിന് 12 മാസം മുമ്പ് വരെ, സാധാരണയായി സ്തനമുകുളങ്ങളുടെ വളർച്ചയുടെ അതേ സമയത്താണ് യോനിയിൽ നിന്നുള്ള ഡിസ്ചാർജിന്റെ അളവിലും ഘടനയിലും മാറ്റം വരുന്നു.
ഈസ്ട്രജൻ യോനിയിലെ ടിഷ്യൂകളെ പാകപ്പെടുത്തുകയും യോനിയിലെ എപ്പിത്തീലിയൽ കോശങ്ങളാൽ ഗ്ലൈക്കോജന്റെ ഉത്പാദനം വർദ്ധിപ്പിക്കുകയും ചെയ്യുന്നു.
യോനിലെ ഈ ഉയർന്ന അളവിലുള്ള ഗ്ലൈക്കോജൻ മറ്റ് ബാക്ടീരിയകളെ അപേക്ഷിച്ച് ലാക്ടോബാസിലിയുടെ വളർച്ചയെ സഹായിക്കുന്നു.
ലാക്ടോബാസിലി ഗ്ലൈക്കോജൻ ഭക്ഷണ സ്രോതസ്സായി ഉപയോഗിക്കുമ്പോൾ, ഇവ അതിനെ ലാക്റ്റിക് ആസിഡാക്കി മാറ്റുന്നു.
അതിനാൽ, യോനിയിലെ ലാക്ടോബാസിലിയുടെ ആധിപത്യം കൂടുതൽ അസിഡിറ്റി അന്തരീക്ഷം സൃഷ്ടിക്കുകയും ചെയ്യുന്നു.
വാസ്തവത്തിൽ, പ്രായപൂർത്തിയായതിന് ശേഷമുള്ള യോനിയിലെയും യോനിയിലെ ഡിസ്ചാർജിന്റെയും പിഎച്ച് 3.5 നും 4.7 നും ഇടയിലായിരിക്കും.
ആർത്തവ ചക്രം
യോനിയിൽ നിന്നുള്ള ഡിസ്ചാർജിന്റെ അളവും സ്ഥിരതയും ആർത്തവ ചക്രത്തിനനുസരിച്ച് മാറുന്നു.
ആർത്തവത്തിന് തൊട്ടുപിന്നാലെയുള്ള ദിവസങ്ങളിൽ, യോനിയിൽ നിന്നുള്ള ഡിസ്ചാർജ് വളരെ കുറവായിരിക്കും.
മാത്രമല്ല അതിന്റെ സ്ഥിരത കട്ടിയുള്ളതും ഒട്ടിപ്പിടിക്കുന്നതുമായിരിക്കും.
അണ്ഡോത്പാദന യത്തോടടുക്കുമ്പോൾമ
സമീപ, വർദ്ധിച്ചുവരുന്ന ഈസ്ട്രജന്റെ അളവ് യോനിയിൽ നിന്നുള്ള ഡിസ്ചാർജിന്റെ വർദ്ധനവിന് കാരണമാകുന്നു.
അണ്ഡോത്പാദന സമയത്ത് ഉൽപ്പാദിപ്പിക്കുന്ന ഡിസ്ചാർജിന്റെ അളവ്, ആർത്തവത്തെ തുടർന്ന് നേരിട്ട് ഉൽപ്പാദിപ്പിക്കുന്ന അളവിനേക്കാൾ 30 മടങ്ങ് കൂടുതലാണ്.
ഡിിന്്ചാർജ്ംമയത്ത് നിറത്തിലും സ്ഥിരതയില്റം സംഭവിക്കുന്നുതമാകും.
അണ്ഡോത്പാദനത്തിനുശേഷം ശരീരത്തിലെ പ്രൊജസ്ട്രോണുകളുടെ അളവ് വർദ്ധിക്കു .
്നു, ഇത് യോനിയിൽ നിന്നുള്ള ഡിസ്ചാർജിന്റെ അളവ് കുറയുന്നു.
ഡിസ്ചാർജിന്റെ സ്ഥിരത വീണ്ടും കട്ടിയുള്ളതും ഒട്ടിപ്പിടിക്കുന്നിറമായി മാറുന്നു.
അണ്ഡോത്പാദനത്തിന്റെ അവസാനം മുതൽ ആർത്തവത്തിന്റെ അവസാനം വരെ ഡിസ്ചാർജ് കുറയുന്നത് തുടരുന്നു, തുട.
ന്ന് ആർത്തവത്തിന് ശേഷം അത് വീണ്ടും ഉയരാൻ തുടങ്ങുന്നു.
ഗർഭാവസ്ഥയിൽ ശരീരത്തിലെ ഈസ്ട്രജന്റെയും പ്രോജസ്റ്ററോണിന്റെയും അളവ് വർദ്ധിക്കുന്നതിന്റെ ഫലമായി യോനിയിൽ നിന്നുള്ള ഡിസ്ചാർജിന്റെ അളവ് വർദ്ധിക്കുന്നു.
ഡിസ്ചാർജ് സാധാരണയായി വെളുത്തതോ ചെറുതായി ചാരനിറമോ ഉള്ളതായി കാണപ്പെടുന്നു.
കൂടാതെ ഇതിന് ഒരു ദുർഗന്ധവും ഉണ്ടാകാം.
ലാക്റ്റിക് ആസിഡിന്റെ ഉൽപാദനം വർദ്ധിക്കുന്നതിനാൽ ഗർഭാവസ്ഥയിലെ യോനി ഡിസ്ചാർജിന്റെ പിഎച്ച് സാധാരണയേക്കാൾ കൂടുതൽ അസിഡിറ്റി ഉള്ളതായിരിക്കും.
ഈ അസിഡിക് അന്തരീക്ഷം പല അണുബാധകളിൽ നിന്നും സംരക്ഷണം നൽകാൻ സഹായിക്കുന്നു, എന്നിരുന്നാലും ഇത് സ്ത്രീകൾക്ക് യോനിയിൽ യീസ്റ്റ് അണുബാധയ്ക്ക് കാരണമാകുന്നു.
പ്രസവാനന്തരം
ഗർഭാവസ്ഥയിൽ ഗർഭപാത്രത്തോടൊപ്പമുള്ള രക്തവും  മ്യൂക്കസ് മെംബ്രണും അടങ്ങിയിരിക്കുന്നതിനാൽ ആദ്യത്തെ കുറച്ച് ദിവസങ്ങളിൽ ഡിസ്ചാർജ് ചുവപ്പും കനത്തതുമായിരിക്കും.
ഈ ഡിസ്ചാർജ് സാധാരണയായി കുറയാൻ തുടങ്ങുകയും കൂടുതൽ ജലമയമാവുകയും പിങ്ക് കലർന്ന തവിട്ട് മുതൽ മഞ്ഞകലർന്ന വെള്ള വരെ നിറം മാറുകയും ചെയ്യും.
ആർത്തവവിരാമം
ആർത്തവവിരാമത്തോടൊപ്പം ഈസ്ട്രജന്റെ അളവ് കുറയുന്നതോടെ, യോനി പഴയ അവസ്ഥയിലേക്ക് മടങ്ങുന്നു.
പ്രത്യേകമായി, യോനിയിൽ രക്തയോട്ടം കുറയുമ്പോൾ  ടിഷ്യുകൾ നേർത്തതും ഇലാസ്റ്റിക് കുറയുന്നതും മാകുന്നു.
ഉപരിതലത്തിലെ എപ്പിത്തീലിയൽ സെല്ലുകളിൽ കുറഞ്ഞ ഗ്ലൈക്കോജൻ അടങ്ങിയിട്ടുണ്ട്.
ഗ്ലൈക്കോജന്റെ അളവ് കുറയുന്നതിനനുസരിച്ച്, യോനിയിലെ ബാക്ടീരിയകൾ  ലാക്ടോബാസിലി അടങ്ങിയതിലേക്ക് മാറുന്നു.
തുടർന്ന് pH 6.0-7.5 പരിധിയിലേക്ക് വർദ്ധിക്കുന്നു.
ആർത്തവവിരാമത്തിൽ യോനിയിൽ നിന്നുള്ള ഡിസ്ചാർജിന്റെ മൊത്തത്തിലുള്ള അളവ് കുറയുന്നു.
ഇത് സാധാരണമാണെങ്കിലും ഈ സമയം ലൈംഗിക ബന്ധത്തിൽ ഏർപ്പെടുന്നത് യോനിയിൽ  വരൾച്ചയും വേദനയും ഉണ്ടാക്കുന്നു.
ഈ പ്രശ്നങ്ങൾ മോയ്സ്ചറൈസറുകൾ/ലൂബ്രിക്കന്റുകൾ അല്ലെങ്കിൽ യോനി ഹോർമോൺ ക്രീമുകൾ എന്നിവ ഉപയോഗിച്ച് പരിഹരിക്കാവുന്നതാണ്.
യോനിയിലെ യീസ്റ്റ് അണുബാധ
യോനിയിൽ യീസ്റ്റ് അണുബാധ അല്ലെങ്കിൽ  കാൻഡിഡിയസിസ് ഉണ്ടാകുന്നത് യോനിയിൽ കാൻഡിഡ ആൽബിക്കൻസ് അല്ലെങ്കിൽ യീസ്റ്റ് അമിതമായി വളരുന്നതിന്റെ ഫലമായാണ്.
ഇത് താരതമ്യേന സാധാരണമായ ഒരു അണുബാധയാണ്.
75% സ്ത്രീകളും അവരുടെ ജീവിതത്തിലെ ഏതെങ്കിലും ഒരു ഘട്ടത്തിൽ  യീസ്റ്റ് അണുബാധ അനുഭവിച്ചിട്ടുള്ളവരായിരിക്കും.
ആൻറിബയോട്ടിക് ഉപയോഗം, പ്രമേഹം , രോഗപ്രതിരോധ ശേഷി കുറവ്, ഈസ്ട്രജന്റെ അളവ് വർദ്ധിക്കുന്നത്, ഗർഭാശയ ഉപകരണങ്ങളുടെ ഉപയോഗം, ഡയഫ്രം അല്ലെങ്കിൽ സ്പോഞ്ചുകൾ ഉൾപ്പെടെയുള്ള ചില ഗർഭനിരോധന ഉപകരണങ്ങളുടെ ഉപയോഗം എന്നിവ യീസ്റ്റ് അണുബാധയ്ക്ക് കാരണമാകുന്നു .
ഇത് ലൈംഗികമായി പകരുന്ന അണുബാധയല്ല..
യീസ്റ്റ് അണുബാധയുള്ളപ്പോൾ യോനിയിൽ നിന്നുള്ള ഡിസ്ചാർജ് എല്ലായ്പ്പോഴും ഉണ്ടാകില്ല.
കാൻഡിഡ വൾവോവാഗിനിറ്റിസിന്റെ ഏറ്റവും സാധാരണമായ ലക്ഷണമാണ് യോനിയിലെ ചൊറിച്ചിൽ.
സ്ത്രീകൾക്ക് നീറ്റൽ, മൂത്രമൊഴിക്കുമ്പോൾ വേദന അല്ലെങ്കിൽ ലൈംഗിക വേളയിൽ വേദന എന്നിവയും അനുഭവപ്പെടാം.
മുകളിൽ വിവരിച്ച ലക്ഷണങ്ങൾ മറ്റ് യോനി അണുബാധകളിൽ ഉണ്ടാകാം എന്നത് ശ്രദ്ധിക്കേണ്ടതാണ്, അതിനാൽ രോഗനിർണയം സ്ഥിരീകരിക്കുന്നതിന് സൂക്ഷ്മമായ പരിശോധന  ആവശ്യമാണ്.
ഇൻട്രാ വജൈനൽ അല്ലെങ്കിൽ ഓറൽ ആൻറി ഫംഗൽ മരുന്നുകൾ ഉപയോഗിച്ചാണ് ചികിത്സ.
വജൈനൽ ഫ്ലാറ്റുലെൻസ് ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
യോനിയിൽ നിന്ന് വായു പുറന്തള്ളുന്നതോ പുറന്തള്ളുന്നതോ ആണ് വജൈനൽ ഫ്ലാറ്റുലെൻസ് ( Vaginal flatulence) .
ലൈംഗിക ബന്ധത്തിലോ ശേഷമോ അല്ലെങ്കിൽ മറ്റ് ലൈംഗിക പ്രവർത്തനങ്ങൾ, അല്ലെങ്കിൽ വ്യായാമം എന്നിവയ്ക്കിടെ ഇത് സംഭവിക്കാം.
ശബ്ദം പലപ്പോഴും മലദ്വാരത്തിൽ നിന്നുള്ള വായുവിനോട് താരതമ്യപ്പെടുത്താവുന്നതാണ്, പക്ഷേ മാലിന്യ വാതകങ്ങൾ ഉൾപ്പെടുന്നില്ല, അതിനാൽ പലപ്പോഴും ഒരു പ്രത്യേക ദുർഗന്ധം ഉണ്ടാകില്ല.
യോനിയിലെ വായുവിൻറെ സ്ലാംഗ് പദങ്ങളിൽ ക്യൂഫ് , വാർട്ട് , ഫാനി ഫാർട്ട് (മിക്കവാറും ബ്രിട്ടീഷ്) എന്നിവ ഉൾപ്പെടുന്നു.
കൂടുതൽ ഗുരുതരമായ അവസ്ഥകൾ
മലമൂത്ര വിസർജ്ജനത്തിന്റെ രൂക്ഷഗന്ധമുള്ള യോനിയിലെ വാതകം കൊളോവാജിനൽ ഫിസ്റ്റുലയുടെ ഫലമായിരിക്കാം, യോനിക്കും വൻകുടലിനും ഇടയിലുള്ള മുറിവ് ഉൾപ്പെടുന്ന ഗുരുതരമായ അവസ്ഥ, ഇത് ശസ്ത്രക്രിയ , ശിശു ജനനം , രോഗങ്ങൾ ( ക്രോൺസ് രോഗം പോലുള്ളവ) അല്ലെങ്കിൽ മറ്റ് കാരണങ്ങളാൽ ഉണ്ടാകാം.
ഈ അവസ്ഥ മൂത്രനാളിയിലെ അണുബാധയ്ക്കും മറ്റ് സങ്കീർണതകൾക്കും ഇടയാക്കും.
യോനിയിലെ വാതകം സ്ത്രീയുടെ ആന്തരിക ജനനേന്ദ്രിയ പ്രോലാപ്‌സിന്റെ ലക്ഷണമാകാം,  ഈ അവസ്ഥ മിക്കപ്പോഴും പ്രസവം മൂലമാണ് ഉണ്ടാകുന്നത്.
കന്നിലിംഗസ് സമയത്ത് യോനിയിലെ അറയിലേക്ക് കടക്കുന്ന പഫുകളോ ചെറിയ അളവിലുള്ള വായു പ്രശ്നങ്ങളോ ഉണ്ടാക്കുമെന്ന് അറിയില്ല.
എന്നിരുന്നാലും, യോനിയിലെ അറയിലേക്ക് "നിർബന്ധിക്കുക" അല്ലെങ്കിൽ ബോധപൂർവ്വം വായു വീശുന്നത് ഒരു എയർ എംബോളിസത്തിന് കാരണമാകും, ഇത് വളരെ അപൂർവമായ സന്ദർഭങ്ങളിൽ സ്ത്രീക്കും ഗർഭിണിയാണെങ്കിൽ ഗർഭപിണ്ഡത്തിനും അപകടകരമാണ്.
വജൈനൽ യീസ്റ്റ് ഇൻഫെക്ഷൻ
വജൈനൽ യീസ്റ്റ് ഇൻഫെക്ഷൻ അഥവാ യോനിയിലെ കുമിൾ രോഗം എന്നത് കാൻഡിഡ എന്ന കുമിൾജീവിമൂലം യോനിയിൽ വരുന്ന അണുബാധയാണ്.
ഇംഗ്ലീഷ്: Vaginal yeast infection , candidal vulvovaginitis, vaginal thrush .
എറ്റവും സാധാരണയായി കാണപ്പെടുന്ന ലക്ഷണം അമിതമായ ചൊറിച്ചിൽ ആണ്.
മൂത്രമൊഴിക്കുമ്പോൾ ചുട്ടുകടച്ചിൽ, പുകച്ചിൽ തുടങ്ങി മറ്റു ലക്ഷണങ്ങളും കാണാറുണ്ട്.
ദുർഗന്ധമില്ലാത്ത കട്ടിയുള്ള യോനീസ്രാവം കാണപ്പെടാറുണ്ട്.
ലൈംഗിക സമ്പർക്കസമയത്ത് ശക്തിയായ വേദനയും കാണപ്പെടുന്നു.
യോനിയ്ക്കു ചുറ്റും ചുവന്നു തടിപ്പ് ഉണ്ടാകാം.
ലക്ഷണങ്ങൾ ആർത്തവ സമയത്ത് കടുക്കുന്നു.
കാൻഡിഡ ആൽബിക്കൻസ് എന്ന കുമിൾ അഥവാ ഫംഗസിന്റെ അതിയായ വളർച്ചയാണ് ഈ അണുബാധക്ക് കാരണം.
ഈ കുമിൾ ചെറിയ അളവിൽ യോനിയിലു വായിലും കാണപ്പെടുന്നതാണ്.
എങ്കിലും ചില സന്ദർഭങ്ങളിൽ അവ കൂടുതലായി വളർച്ച പ്രാപിക്കുമ്പോഴാണ് ഇത്തരം ലക്ഷണങ്ങൾ കാണിക്കുന്നത്.
റഫറൻസുകൾ 1 2 3 4 5 6 7 1 2 ↑ ↑ ↑ ↑ ↑
വജൈനൽ സ്റ്റീനോസിസ്
നാരുകളുള്ള കോശങ്ങളുടെ രൂപീകരണം മൂലം യോനി ഇടുങ്ങിയതും ചെറുതുമാകുന്ന അസാധാരണമായ അവസ്ഥയാണ് വജൈനൽ സ്റ്റീനോസിസ് .
ഇംഗ്ലീഷ്: Vaginal stenosis.
യോനിയിലെ സ്റ്റീനോസിസ്, ലൈംഗിക അപര്യാപ്തത, ഡിസ്പാരൂനിയ എന്നിവയ്ക്ക് കാരണമാകുകയും പെൽവിക് പരിശോധനകൾ ബുദ്ധിമുട്ടുള്ളതും വേദനാജനകവുമാക്കുകയും ചെയ്യുന്നു..
യോനിയിലെ ആവരണം കനംകുറഞ്ഞതും വരണ്ടതുമാകാനുള്ള സാധ്യതകൾ ഉണ്ട്, കൂടാതെ കല അഥവാ വടുക്കൾ കാണപ്പെടാം.
ഈ അവസ്ഥ ലൈംഗിക ബന്ധത്തിലോ പെൽവിക് പരിശോധനയിലോ വേദനയ്ക്ക് കാരണമാകും.
പെൽവിസിലേക്കുള്ള റേഡിയേഷൻ തെറാപ്പി, എപ്പിസോടോമി,  അല്ലെങ്കിൽ മറ്റ് തരത്തിലുള്ള ശസ്ത്രക്രിയകൾ ആണ് യോനി സ്റ്റെനോസിസിനു കാരണമാകുന്നത് കീമോതെറാപ്പി യോനിയിൽ സ്റ്റെനോസിസ് ഉണ്ടാകാനുള്ള സാധ്യത വർദ്ധിപ്പിക്കും.
യോനി സ്റ്റെനോസിസിന്റെ സാധാരണ സൂചകങ്ങളിൽ വേദനയും ലൈംഗിക ബന്ധത്തിൽ രക്തസ്രാവവും മറ്റ് തരത്തിലുള്ള ലൈംഗിക അപര്യാപ്തതയും ഉൾപ്പെടുന്നു.
ഇത് ലൈംഗിക ബന്ധത്തിൽ ഏർപ്പെടാനുള്ള ബുദ്ധിമുട്ട്, ലൈംഗിക താല്പര്യം അഥവാ ഡ്രൈവ് കുറയുക തുടങ്ങിയവയിലേക്ക് നയിച്ചേക്കാം.
യോനി സ്റ്റെനോസിസിന്റെ ഗുരുതരമായ രൂപങ്ങൾ ലൈംഗിക ബന്ധത്തിൽ പങ്കെടുക്കാനുള്ള പൂർണ്ണമായ കഴിവില്ലായ്മയുമായി ബന്ധപ്പെട്ടിരിക്കുന്നു.
അട്രോഫി , വടുക്കൾ, യോനിയിലെ സ്റ്റെനോസിസ് മൂലം യോനിയിലെ കോശങ്ങൾക്ക് കേടുപാടുകൾ സംഭവിക്കുന്നത്  ,മൂലം കോശങ്ങളുടെ വരൾച്ച, വീക്കം, ഇലാസ്തികത കുറയൽ എന്നിവയ്ക്ക് കാരണമാകും.
റഫറൻസുകൾ ↑ {{ cite journal }} :  CS1 maint: unflagged free DOI ( link ) CS1 maint: unrecognized language ( link ) ↑ ↑ This article incorporates text from this source, which is in the public domain .
↑ ↑ 1 2 {{ cite journal }} :  CS1 maint: unflagged free DOI ( link ) CS1 maint: unrecognized language ( link ) ↑ ↑ {{ cite journal }} :  CS1 maint: unflagged free DOI ( link )
വജൈനൽ മെലനോമ ഇംഗ്ലീഷ് വിലാസം https://ml.wikipedia.org/wiki/Vaginal_melanoma
യോനീ ചർമ്മത്തിലെ മെലനോസൈറ്റിൽ നിന്ന് ഉത്ഭവിക്കുന്ന അപൂർവ അർബുദമാണ് വജൈനൽ മെലാനോമ.
മെലനോസൈറ്റിക് ട്യൂമർ അല്ലെങ്കിൽ മാരകമായ മെലനോമയായി ഇത് അറിയപ്പെടുന്നു.
ശരാശരി മൊത്തത്തിലുള്ള അതിജീവനം 16 മാസമാണ്.
യോനി മെലനോമ സ്ത്രീകളിൽ രോഗനിർണയം നടത്തിയ എല്ലാ മെലനോമകളിൽ 1% മാത്രം വജൈനൽ കാൻസറുകളാണ്.
രോഗത്തിന്റെ നൂതന ഘട്ടങ്ങളിൽ വജൈനൽ മെലനോമകൾ പതിവായി രോഗനിർണയം നടത്തുന്നു.
മാത്രമല്ല ഏറ്റവും പ്രധാനപ്പെട്ട റിസ്ക് ഘടകം ലിംഫ് നോഡ് മെറ്റാസ്റ്റാസെസുകളുടെ സാന്നിധ്യമാണ്.
ഈ കാൻസർ മിക്കപ്പോഴും യോനിയുടെ ഏറ്റവും താഴ്ന്ന മൂന്നാമത്തെ ഭാഗത്ത് വളരുന്നു.
ഇതിനു ഇരുണ്ട നീറവും ക്രമരഹിതമായ ടി ആകൃതിയുമാണ്.
പക്ഷേ അമേലനോട്ടിക് മെലനോമകൾ 7% കേസുകളിൽ വിവരിച്ചിട്ടുണ്ട്.
യോനിയിലെ മെലനോമയുടെ വലുപ്പം നിരവധി സെന്റീമീറ്റർ ആകാം.
ശസ്ത്രക്രിയ പ്രാഥമിക ചികിത്സാ രീതിയെ പ്രതിനിധീകരിക്കുന്നു.
കീമോതെറാപ്പി ഫലപ്രദമല്ലായിരിക്കാം.
പക്ഷേ ചെക്ക്‌പോയിന്റ് ഇൻഹിബിറ്ററുകളും BRAF, MEK ഇൻഹിബിറ്ററുകളും അടുത്തിടെ യോനിയിലെ മെലനോമകളിൽ പരീക്ഷിക്കപ്പെട്ടിട്ടുണ്ട്.
യോനിയിലെ മെലനോമകളിൽ 10%-ൽ താഴെ മാത്രമേ BRAF-മ്യൂട്ടേഷനുകൾ ഉള്ളൂ.
അതിനാൽ BRAF-ഇൻഹിബിറ്ററുകൾ യോനിയിലെ മെലനോമകളിൽ (സ്കിൻ മെലനോമകളിൽ നിന്ന് വ്യത്യസ്തമായി) ഒരു ചെറിയ പങ്ക് മാത്രമേ വഹിക്കുന്നുള്ളൂ.
എന്നിരുന്നാലും, ഒരു സമീപകാല പഠനം കാണിക്കുന്നത് ചെക്ക്‌പോയിന്റ് ഇൻഹിബിറ്ററുകൾ (സിടിഎൽഎ-4 ഇൻഹിബിറ്ററുകളും പിഡി-1 ഇൻഹിബിറ്ററുകളും ഉൾപ്പെടെ) വിപുലമായ വൾവോവജൈനൽ  മെലനോമകളുടെ ചികിത്സയിൽ ഫലപ്രദമാണ്.
വജ്ജി ഇംഗ്ലീഷ് വിലാസം https://ml.wikipedia.org/wiki/Vajji പതിനാറു മഹാജനപദങ്ങൾ സൂചിപ്പിക്കുന്ന ഭൂപടം.
പുരാതന ഇന്ത്യയിലെ പതിനാറു മഹാജനപദങ്ങളിൽ ഒന്നാണ്‌ വജ്ജി അഥവാ വൃജ്ജി .
ഇന്നത്തെ ബിഹാറിലെ വൈശാലിയായിരുന്നു ഈ രാജ്യത്തിന്റെ തലസ്ഥാനം ‌.
ഗംഗാനദിയുടെ വടക്കുവശത്ത് സ്ഥിതി ചെയ്തിരുന്ന വജ്ജി, ഇന്നത്തെ നേപ്പാളിലെ തെറായ് മേഖല വരെ പരന്നു കിടന്നിരുന്നു.
പടിഞ്ഞാറു വശത്ത് ഗന്ധക് നദിയായിരുന്നു മല്ല മഹാജനപദവും കോസലമഹാജനപദവുമായുള്ള വജ്ജിയുടെ അതിർത്തി എന്നു കണക്കാക്കപ്പെടുന്നു.
കോശി , മഹാനന്ദ എന്നീ നദികളുടെ കരയിലുള്ള വനമേഖലവരെയാണ്‌ കിഴക്കോട്ട് ഇത് വ്യാപിച്ചുകിടന്നിരുന്നത്.
കുന്ദപുരം, കുന്ദഗ്രാമം, ഭോഗനഗരം, ഹാത്തിഗാമ എന്നിവയാണ്‌ ഈ മഹാജനപദത്തിലെ മറ്റു പ്രധാനപ്രദേശങ്ങൾ ‍.
അഷ്ടകുലം എന്നറിയപ്പെടുന്ന എട്ടു വംശങ്ങളിൽപ്പെട്ട ഭരണാധികാരികളായിരുന്നു വജ്ജി ഭരിച്ചിരുന്നത്.
വൃജ്ജികൾ, ലിഛാവികൾ, ജ്ഞാത്രികർ, വിദേഹർ എന്നിവരാണ്‌ ഇതിൽ പ്രമുഖർ.
മറ്റു നാലു വംശജർ ഏതെന്ന് അത്ര വ്യക്തമല്ല.
എങ്കിലും സൂത്രകൃതംഗ എന്ന ജൈനഗ്രന്ഥത്തിൽ, ഉഗ്രർ, ഭോഗർ, കൗരവർ, ഐക്ഷ്വകർ എന്നീ വംശജർ ജ്ഞത്രികളും ലിച്ചാവികളുമായി ഒരേ ഭരണസഭയിൽ സമ്മേളിച്ചിരുന്നു എന്നു കാണുന്നുണ്ട്.
ഗണം അഥവാ സംഘം എന്നറിയപ്പെടുന്ന വ്യത്യസ്തമായൊരു ഭരണസം‌വിധാനമായിരുന്നു ഇവിടെ നിലനിന്നിരുന്നത്.
ഒരു രാജാവ് എന്നതിനുപകരം ഒന്നിലധികം ഭരണകർത്താക്കൾ എന്നതായിരുന്നു ഈ രീതിയുടെ പ്രത്യേകത.
ചിലപ്പോഴൊക്കെ ആയിരക്കണക്കിനു പേർ ഒരുമിച്ച് ഭരണം നടത്തി ഇവരെല്ലാവരും രാജാവ് എന്നറിയപ്പെട്ടു.
ഈ രാജാക്കന്മാർ ഒരുമിച്ചു യാഗങ്ങൾ നടത്തുകയും ഒരുമിച്ച് കൂടി തീരുമാനങ്ങൾ കൈക്കൊള്ളുകയും ചെയ്തിരുന്നു .
വൈശാലിയിലെ ആനന്ദസ്തൂപം ഭരണകർത്താക്കൾ
ജനപഥങ്ങളും, ഗ്രാമങ്ങളും ഗോത്രങ്ങളും ചേർന്ന വജ്ജി സംഘമാണ്‌ ഭരണം നടത്തിയിരുന്നത്.
ഇത്തരം ഓരോ ഖണ്ഡങ്ങളിൽ തെരഞ്ഞെടുക്കപ്പെട്ട വ്യക്തികൾ വജ്ജി ഗണപരിഷത്തിൽ പ്രസ്തുത ഖണ്ഡത്തെ പ്രതിനിധാനം ചെയ്യുന്നു.
ഇത്തരം പ്രതിനിധികളെ ഗണമുഖ്യർ എന്നാണ് വിളിച്ചിരുന്നത്.
ഗണമുഖ്യരുടെ അദ്ധ്യക്ഷൻ  ഗണപ്രമുഖൻ എന്ന് അറിയപ്പെട്ടു.
ഗണപ്രമുഖന്റെ അധികാരം വംശീയമല്ലെങ്കിലും പലപ്പോഴും ഇദ്ദേഹം രാജാവ് എന്നും വിളിക്കപ്പെട്ടിരുന്നു.
മഹാബലധൃകൃത് (ആഭ്യന്തരമന്ത്രിക്ക് തുല്യമായ തസ്തിക), ബിനിഷ്ചായമത്യ (മുഖ്യന്യായാധിപൻ), ദണ്ഡധൃകൃത് (മറ്റു ന്യായാധിപർ) എന്നിവയായിരുന്നു ഭരണത്തിലെ മറ്റു പ്രധാന  തസ്തികകൾ.
വൈശാലി
വജ്ജിയുടെ തലസ്ഥാനമായിരുന്ന വൈശാലി ഒരു സമ്പന്നമായ നഗരമായിരുന്നു.
മൂന്നു കോട്ടമതിലുകളാൽ സം‌രക്ഷിതമായ നഗരത്തിന്‌ ഏറുമാടങ്ങളോടുകൂടിയ മൂന്നു കവാടങ്ങളും നഗരത്തിനുണ്ടായിരുന്നു എന്ന് ഏകപന്ന ജാതകത്തിന്റെ ആമുഖഭാഗത്ത് പറയുന്നുണ്ട്.
ലിച്ഛാവികൾ, മല്ലർ, ശാക്യർ തുടങ്ങിയവരായിരുന്നു പ്രധാന ഗോത്രങ്ങൾ.
600-ഓടെ ലിച്ഛാവികൾ മഹാവീരന്റെ ശിഷ്യരായി, പിൽക്കാലത്ത് അവർ ബുദ്ധമാർഗ്ഗത്തിലേക്ക് തിരിഞ്ഞു.
ബുദ്ധൻ തന്റെ ജീവിതകാലത്ത് നിരവധി തവണ വൈശാലി സന്ദർശിച്ചിട്ടുണ്ട്.
വൈശാലിയിൽ അദ്ദേഹം സ്ഥിരമായി താമസിച്ചിരുന്ന വിഹാരത്തെ കുതഗർശല എന്നാണ്‌ അറിയപ്പെട്ടിരുന്നത്.
ചേതകൻ എന്ന ഒരു ഗണപ്രമുഖനാണ്‌ ഈ വിഹാരം അദ്ദേഹത്തിന്‌ സമ്മാനിച്ചത്.
ബുദ്ധനും മഹാവീരനും സംഘത്തിലുൾപ്പെട്ടവരായിരുന്നു.
ബുദ്ധഗ്രന്ഥങ്ങളിൽ നിന്നാണ്‌ സംഘത്തെപ്പറ്റിയുള്ള കൂടുതൽ വിവരങ്ങൾ അറിയാൻ സാധിക്കുന്നത് .
പല ശക്തരായ രാജാക്കന്മാരും സംഘങ്ങളെ ആക്രമിച്ചു കീഴടക്കാൻ ശ്രമിച്ചിട്ടുണ്ട്.
എന്നിരുന്നാലും ഗുപ്തരാജാക്കന്മാർ അവസാനസംഘൻങ്ങളേയും കീഴടക്കുന്നതു വരെ, അതായത് ഏകദേശം അഞ്ചാം നൂറ്റാണ്ടു വരെ സംഘങ്ങൾ നിലനിന്നിരുന്നു .